Водя дело срещу бащата на децата ми за урегулиране контакти на виждане. Имаме определение от съда с което той трябва да ги вижда всяка втора и четвърта събота и неделя. От април месец той не се е обаждал и не е идвал да ги вижда. Не заплаща оределената издръжка от определението от февруари насам. Сега разбрах, че ще се жени. Сватбата му е два дни преди делото. Искам да попитам – като семеен може ли да получи някакви преференции? Той не се види на работа, няма жилище, автомобил, не си плаща осигуровки, няма нищо на негово име. Да му пратя ли ЧСИ? 




Незаинтересованост на бащата
============================

 

След като бащата не заплаща издръжка, в случай че е осъден със съдебно решение, може да се снабдите с изпълнителен лист въз основа на съдебното решение и да бъде образувано изпълнително производство при ЧСИ. Съдебният изпълнител ще направи цялостна проверка на имуществото на длъжника и ако той не разполага с имущество, е възможно да се подготвят документи за заплащане на издръжка от общината.  

Също така, може да подадете жалба в прокуратурата, че бащата не е заплащал повече от 2 месечни издръжки, за да бъде образувано наказателно производство срещу него.  

За допълнително съдействие можете да се свържете с мен.


Поздрави,  

адв. Николина Митова  

0898 303092


